To gode venner – Todd og Copper

To gode venner – Todd og Copper (originaltittel: The Fox and the Hound) er en amerikansk tegnet eventyrfilm for barn fra 1981 produsert av Walt Disney Productions. Filmen handler om en reven Todd og hunden Copper som vokser opp som venner. Etterhvert som de blir eldre kommer deres iboende instinkt sterkere frem og vennskapet blir satt på prøve. I tillegg ønsker hundens eier at han skal bli en jakthund. Filmen er løst basert på boken The Fox and the Hound av Daniel P. Mannix.  

Filmen er den 24. i rekken av Disneys klassikere. 

I 2006 kom en oppfølger, Todd og Copper 2, som ble lansert direkte på video. 

 Handling 
Filmen handler om to gode venner, en rødrev som heter Todd og en hund kalt Copper, som ble venner da de var unge. Deres vennskap blir satt på prøve da Copper blir opplært til å bli jakthund. Når Copper omsider blir tatt med ut på jakt for å jage rev, innser han at han må ta et valg.

Om filmen

 Popularitet og økonomi 
To gode venner ble en publikumssuksess i USA, hvor den innbrakte $43,9 millioner og havnet på en 10. plass over de mest innbringende filmene i 1981. Den innbrakte ytterligere $23,6 millioner i USA da den ble relansert i 1988. 

Produksjonsbudsjettet var på $12 millioner (den gang den mest kostbare tegnefilm noensinne).  

 Omtale 
Filmen fikk blandet til god mottakelse av filmkritikerne, noe som gjenspeiles i at den har fått 70 % på Rotten Tomatoes. Både Roger Ebert og Leonard Maltin gav den 3 av 4 stjerner.

VG og Dagbladet gav den terningkast fire.

 Produksjon 
Produksjonen ble påbegynt i 1977 og skulle egentlig være ferdig til lansering ved juletider 1980. Men på grunn av at flere av tegnerne sluttet og gikk over til et annet selskap i 1979, ble lanseringen utsatt til 1981.

 Bakgrunn 
Filmen er basert på boken Daniel P. Mannix' roman The Fox and the Hound fra 1967. Den besto av en langt mer realistisk og tragisk fortelling som om forsøkene en jeger og hans hund Copper gjør for å få skutt reven Todd, etter at denne hadde medvirket til at jegerens nye hund Chief var blitt drept. Filmen viser en mykere versjon.

 Stemmer 
 Originalstemmer 
 Mickey Rooney som Todd
 Kurt Russell som Copper
 Pearl Bailey som Big Mama
 Jack Albertson som Amos Slade
 Jeanette Nolan som Widow Tweed
 Pat Buttram som Chief
 Sandy Duncan som Vixie
 Richard Bakalyan som Dinky
 Paul Winchell som Boomer
 Keith Coogan som Todd (ung)
 Corey Feldman som Copper (ung)
 John Fiedler som Porcupine
 John McIntire som Badger
 Norske stemmer 
 Knut Risan som Todd
 Nils Ole Oftebro som Copper
 Kari Simonsen som Mor Ugle
 Tor Stokke som Ola Jeger
 Bab Christensen som Tante Hilde
 Lasse Kolstad som King
 Anne Marie Ottersen som Mari
 Øivind Blunck som Spetten
 Geir Børresen som Rødtopp og Piggsvin
 Inge Tokstad som Todd som ung
 Herman Killingmoe som Copper som ung 
 Henki Kolstad som Grevling

 Referanser 

 Eksterne lenker 



Kategori:Animerte eventyrfilmer fra USA
Kategori:Animerte barnefilmer fra USA
Kategori:Animerte dramafilmer fra USA
Kategori:Disney-filmer
Kategori:Filmer fra 1981
Kategori:Engelskspråklige filmer
Kategori:Animerte filmer med antropomorfe dyr